Tervetuloa Armon kalliolle! Minun nimeni on Petri Välimäki.
Me olemme nyt Apostolien tekoja -
käsittelevän kokonaisuuden 8. jaksossa.
Kaikki aikaisemmatkin jaksot voit katsoa -
TV7:n arkistosta. Kirjoitat sinne Armon kalliolla -
ja löydät sieltä kaikki nämä jaksot.
Olemme nähneet, miten Vapahtajan täytetyn työn jälkeen -
Jumala vuodatti Pyhän Hengen, -
ja syntyi uuden liiton Jumalan seurakunta.
Olemme nähneet, miten Jumala itse on vahvistanut armonsa sanan -
mitä moninaisimmin tavoin. Olemme myös nähneet, -
miten Jumalan pyhyys on ilmennyt, -
ja sen myötä koko seurakunta on saanut vakavan varoituksen.
Miten tärkeää onkaan, että tahdomme pysyä totuudessa!
Oikein rukoilemme Jumalaa meitä siinä varjelemaan.
Jos/kun olemme siitä langenneet, -
pyydämme Jumalaa meitä armahtamaan, antamaan anteeksi -
ja auttamaan aitoon parannukseen.
Se, joka syntinsä tunnustaa -
ja Jumalan armoon Jeesuksessa turvautuu, -
saa siitä tulla osalliseksi. Hänen syntinsä ovat anteeksiannetut.
Näin ovat alusta asti armo ja parannus kuuluneet yhteen.
Armon vakaalta peruskalliolta käsin meitä siis kutsutaan parannukseen -
ja myös rehellisyyteen.
Viimekertainen Ananiaksen ja Safiiran epärehellisyydestä seurannut -
menehtyminen oli järkyttävää.
Se oli samalla koko seurakunnalle niin vakava kokemus, -
että se on toisaalta varjellut seurakuntaa hyvin voimallisesti -
sen jälkeen, mutta se kyllä myös järkytti. Jumalan Sana kertoo: -
Tänäkin päivänä siis pidetään tuota tärkeänä sydämen asiana.
Pyydetään Jumalaa auttamaan meitä -
kaikessa palvelussamme rehellisyyteen. Tunnustetaan myös, -
ettemme itse siihen pysty. Pyydetään synnit anteeksi -
ja pyydetään Jumalaa meitä siinä varjelemaan.
Koen sen hyvin tärkeäksi, että se on meidän rukous, -
meidän pyrkimys ja tahto.
Kun menemme tästä eteenpäin, -
niin voimme nähdä Apostolien teoissa -
varsinaisen pääsanoman kaikessa koko ajan.
Se on tuo Jumalan armo ja rakkaus.
Miten voimallisesti se konkretisoituukaan!
Miten se tulee lähelle ihmisten hädän keskelle ja koskettaa heitä.
Ihmiset ovat kyllä hyvin aralla sydämellä Jumalan edessä.
Jumala koskettaa, armahtaa ja vahvistaa heitä.
Luemme Apostolien tekojen 5. luvun jakeesta 12: -
Kun seuraa ja katsoo alkuseura- kunnan toimintaa ja palvelua, -
niin siitä tulee tietynlainen tuntu.
Tällainen voimatekojen ilmeneminen -
ja Jumalan Pyhän Hengen läsnäolon edessä -
toisaalta hyvin arallakin sydämellä oleminen, -
mutta toisaalta myös hyvin suuresti Hänen armostaan iloitseminen, -
oli jollain lailla jokapäiväistä, jokahetkistä elämää.
Siltä se vaikuttaa, kun Jumalan Sanasta asiaa suoraan lukee.
Hänen armotekonsa aiheutti suurta iloa ja helpotusta ihmisille, -
mutta heillä oli myös hyvin vahva kunnioitus.
Tämä liittyy myös laajemmin Raamatun ilmoitukseen Jumalasta.
Olemme hyvin usein katsoneet sitä puolta.
Olen kertonut siitä puolesta ja koen sen erityisen tärkeäksi, -
kun Raamatussa kerrotaan, että Jumala on rakkaus.
Alkukielen sana on siinä 'agape', joka kuvaa täysin armahtavaa, -
ihmistä omana itsenään rakastavaa, kaiken kestävää rakkautta.
Sen lähtökohta on täysin Jeesuksen ristinuhrissa, -
Jeesuksen täytetyssä työssä. Siihen liittyy se, -
että armosta te olette pelastetut, ette tekojenne kautta, -
ette itsenne kautta, uskon kautta. Se on Jumalan lahja.
Tähän liittyvät myös valtavat lupaukset, -
että jokainen Jeesusta avuksi huutava pelastuu.
Se oli se evankeliumin sanoma, -
mitä nämä evankelistat, apostolit ja palvelijat julistivat.
Sanomaa Jeesuksesta ja Jumalan rakkaudesta ja armosta.
Siihen liittyi ihan Jumalaan itseensä liittyen se Sana, -
että Jumala on rakkaus. Kun Hän vaan on, niin Hän rakastaa.
Nyt me näemme tässä kuitenkin myös sen toisen puolen -
eli sen lisäksi Jumala on pyhä.
Jumala on todella myös pyhä Jumala.
Sen vuoksi se herättää terveessä tilanteessa meissä -
sellaisen aidon ja luonnollisen kunnioituksen.
Voidaan myös puhua Jumalan pelosta, -
mistä Raamatun Sanatkin puhuvat.
Ehkä se on nykypäivänä hiukan jäänyt sivuun ajatuksena.
Varmasti me kristityt koemme sen usein hyvin todellisena elämässämme
mutta se yleinen ilmapiiri, jossa elämme, on sellainen, -
että Jumalan pelkoa aika harvoin tietoisesti halutaan noteerata.
Ei juuri kuule yhteiskunnan päätöksenteossa tai -
median ilmaisemana tärkeänä arvona Jumalan pelkoa.
Se on hirveän surullinen asia.
Kun puhun Jumalan pelosta, -
niin täytyy ensin sanoa, että se ei siis tarkoita sitä, -
että meidän pitäisi esim. pelätä, että Jumala ei olisi luotettava.
Että Jumalan lupauksiin ei saisi luottaa -
tai että Jeesuksen armo ja sovitustyö eivät riittäisi -
tai että Jumala ei olisi rakastava tms.
Ei meidän sellaisia asioita tarvitse pelätä.
Ne on täällä Jumalan Sanassa kerrottu selkeästi.
Niihin saa luottaa. Silloinkin, kun pelkäämme, ne ovat totta.
Jumala kuitenkin on armollinen, rakastava, hyvä ja pitää lupauksensa.
No, mitä sitten on se terve Jumalan pelko?
Kuvailisin sitä niin, että terve Jumalan pelko on -
niin kuin pyhyyden tunto.
Samalla, kun ymmärrämme, -
että meillä on valtavan hyvä, rakastava Jumala, -
niin sydämemme ymmärtää, että Hän on myös pyhä.
Sen tähden emme halua halveksia emmekä loukata Häntä.
Emme halua toimia tietoisesti väärin.
Itse asiassa on näin. Jos uudestisyntynyt Jumalan lapsi, -
Jeesukseen uskova, Hänet vastaanottanut ihminen, lankeaa -
lihallisuuteen tai syntiin, mitä usein tapahtuu, -
niin aina silloin joku puoli meissä kärsii.
Nimittäin se uusi ihminen, se Jumalan lapsi, meissä kärsii.
Silloin meille tulee arkuus Jumalan edessä, me polvistumme -
ja pyydämme: "Jumala, armahda. Anna minun syntini anteeksi."
Sydämestämme oikein huudamme: "Herra, auta hyvään."
Tämä kilvoittelu, jokapäiväinen parannuksen teko kuuluu -
kristityn elämään. Terve Jumalan pelko tarkoittaa myös sitä, -
että haluamme kunnioittaa tätä Jumalan Sanaa.
Kun Jumalan Sanaa kunnioitetaan, -
niin se suojelee meidän koko elämäämme.
Yleensäkin pelon terve tehtävä on suojella.
Jos on joku uhka, niin osaamme suojautua ja varautua.
Terve Jumalan pelko suojelee siis koko elämää laajassa mittakaavassa.
Sanotaan esimerkiksi vaikka 10 käskyä.
Jokainen niistä on tarkoitettu suojelemaan ihmisen elämää.
Jos niitä kunnioitetaan, silloin ne todella tekevät sen, -
suojelevat koko elämää. Sama koskee tätä yhteiskuntaakin.
Jos täällä olisi Jumalan pelkoa, niin me kunnioittaisimme niitä, -
ja se suojelisi koko yhteiskuntaa.
Jos niistä ei välitetä, niitä vähätellään -
ja terve Jumalan pelko siirretään syrjään, niin näemme kaikki, -
että maailmassa seuraa hyvin monia todella kurjia ja ikäviä asioita.
Meillä on äärettömän hyvä, rakastava ja armollinen Jumala.
Sen lisäksi meillä on pyhä Jumala. Kumpikin puoli pitää ottaa todesta.
Se on myös yksi voimakas korostus, -
mikä itselleni nousee täältä Apostolien teoista.
Siis vahvan armon peruskalliolta haluamme tehdä myös parannusta, -
elää todeksi sitä uskoa ja kunnioittaa Jumalan Sanaa.
Minusta se on hyvä lähtökohta.
Älä jää itseäsi syyttelemään heikkouksista.
Usko ne anteeksi. Pyydä Jumalalta voimaa parannukseen.
Tiedä, että Jumalan armo Jeesuksessa Kristuksessa kestää -
mutta emme halua käyttää sitä väärin, -
vaan haluamme elää etsien Jumalan tahtoa.
Jumalan tahdon etsimiseen liittyy myös hyvin vahvasti se, -
että apostolit tahtoivat ja tekivät sen -
ja he kertoivat ja julistivat evankeliumia.
Tässä lukee, että yhä enemmän karttui niitä, -
jotka uskoivat Herraan, sekä miehiä että naisia.
Taas kerran kohtaamme sen, -
että vaikka jotkut suuresti iloitsivat ja löysivät armon -
ja evankeliumin, niin oli vastustajia.
Nytkin kerrotaan näin: -
Itse asiassa he laittoivat apostolit ensin vankilaan, -
mutta Herran enkeli vapautti heidät sieltä.
Sitten he lähettivät taas noutamaan apostoleita.
Nyt he eivät uskaltaneet enää... Vapautuminen oli niin suuri, -
ja kaikki katsoivat heitä, niin kerrotaan näin: -
He siis vihastuivat ja vastustivat kovin evankeliumin julistusta, -
mutta eivät uskaltaneet enää toimia väkivalloin.
Sen sijaan he sanoivat: -
Tässä oli taas sellainen kohta kerran, -
missä apostolit olivat siinä tilanteessa, -
että luovuttavatko, ovat hiljaa ja suostuvat painostukseen.
Ei tästä kyllä tule sellaista kuvaa, että he olisivat edes harkinneet sitä.
Heitä painostettiin, mutta he eivät näytä sitä harkinneen.
He saman tien julistavat evankeliumia lisää.
Aika vahva sana: "Te surmasitte hänet."
Taas näemme koko ajan sen sanoman, mitä he haluavat kertoa: -
"Ettekö te nyt näe, että Jumala rakastaa teitä. -
Hän haluaa antaa teille parannuksen ja syntien anteeksiantamuksen."
Huomaat, miten parannus ja anteeksiantamus eivät ole ääripäitä, -
vaan kulkevat ihan yhdessä. Armo ja parannus kuuluvat täysin yhteen.
Sitten he lisäävät: -
Tällä tavalla he todistivat. Siinä tapahtui ihmeitä.
Ihmiset näkivät. He kertoivat, mistä on kyse.
Ristiinnaulittu Jeesus elää ja nyt Hän Pyhässä Hengessä toimii.
Tätä he julistivat. Toiset vihastuivat niin, -
että olisivat halunneet tappaa heidät, mutta eivät uskaltaneet.
Sitten tuli fariseus Gamaliel ja varoitti heitä: -
"Varokaa, ettei teitä havaittaisi sotivaksi itseään Jumalaa vastaan."
Antakaa näiden miesten olla.
Jos kovin taistelee Jumalan Sanaa vastaan, -
niin kannattaa kyllä miettiä. Ehkä Gamalielin varoitus on tosi hyvä.
Kun sen sijaan rukoilet Jeesusta sydämeesi -
ja pyydät voimaa palvella, niin Hän oikein rakastaa sinua, -
armahtaa ja antaa sinulle sen. Rukoillaan sitä vielä yhdessä.
Rakas taivaallinen Isä, kiitämme Sinua valtavasta armosta.
Oikein pyydämme Sinua antamaan sydämeemme armon kallio -
niin vahvaksi ja selkeäksi Jeesuksen ristin tähden, -
että iloiten teemme parannusta.
Herra, pyydämme tätä nyt pyytävälle Jeesuksen nimessä ja veressä.
Ystävä, kaikki sinun syntisi on annettu anteeksi.
Jumala, anna Pyhässä Hengessä hänen sydämeensä vahvistus, -
että hän löytää tavat, joilla voi iloiten palvella elävää Jumalaa.
Hän huomaa, miten Jumalan Sanan kunnioitus on suuri aarre, lahja.
Herra, pyydämme, että vahvistat siinä meitä jokaista.
Herra, siunaa meitä ja varjele meitä.
Herra, kirkasta kasvosi meille ja ole meille armollinen.
Herra, käännä kasvosi meidän puoleemme -
ja anna meille sinun rauhasi.
Isän ja Pojan ja Pyhän Hengen nimeen. Aamen.
Ole siunattu!
On iso ja arvokas asia, että meille on annettu tehtäväksi -
välittää Jumalan armon sanomaa.
Meidät kaikki on kutsuttu osallistumaan tähän palveluun.
Yksi mahdollinen osallistumistapa on, -
että tuet tämän ohjelman lähettämistä.
Sen voit tehdä esimerkiksi soittamalla -
numeroon 0600 10177, -
jolloin tuet Armon kalliolla -ohjelmien lähettämistä 12 eurolla.
Voit myös laittaa tukesi ruudulla näkyvälle pankkitilille.
Laita mukaan myös viite, niin tuki tulee oikeaan tarkoitukseen.
Kiitos osallistumisestasi!
Tekstitys: Tuula-Riitta Virrankare